कतिपय विधायकों के बीच से उभर रहे असंतोष के सुरों के बीच उपजे हालात के बाद बुधवार को दिल्ली में केंद्रीय नेताओं के साथ होने वाली मुख्यमंत्री और प्रदेश भाजपा अध्यक्ष की बैठक को लेकर सियासी माहौल गर्माया हुआ था। देर रात दिल्ली में दो घंटे से ज्यादा चली बैठक में उत्तराखंड से जुड़े तमाम मसलों पर चर्चा की गई। इसमें जो कार्यक्रम तय किए गए, वे लोकसभा चुनाव की तैयारियों की तरफ ही इशारा कर रहे हैं।